সামিনা মূলত ‘শিল্পের শিল্পী’ (Artist of Art) কারণ তার শিল্পের প্রধানতম অনুষঙ্গ হলো বাংলার লোকজশিল্প। লোকজশিল্পের নানা উপকরণ তিনি তার ক্যানভাসে ফুটিয়ে তোলেন। বাংলাদেশের লোকজশিল্পী বাঁচানোর জন্যে নানাজন নানাভাবে কাজ করছেন। চিত্রশিল্পী সামিনা তার রং-তুলি-ইজেল নিয়ে এই অ্যাক্টিভিজমে অংশ নিয়েছেন। যে কারণে তার আঁকা ছবিগুলোতে ফুটে উঠেছে রঙিন পাখা, শোলার বাঘ, পাখি, ফুল, মাটির পুতুল, শখের হাঁড়িসহ বাংলার নানা লোকজ উপাদান।